b'\n_START_ARTICLE_\nDick Cheney\n_START_PARAGRAPH_\nRichard Bruce Cheney [t\xc5\xa1iini] (h\xc3\xbc\xc3\xbcdnimi Dick Cheney; s\xc3\xbcndinud 30. jaanuaril 1941 Nebraska osariigis Lincolnis) on Ameerika \xc3\x9chendriikide Vabariiklik poliitik ja riigiametnik._NEWLINE_Cheney poliitiline karj\xc3\xa4\xc3\xa4r algas 1969. aastal. 21. novembril 1975 sai temast president Gerald Fordi personali\xc3\xbclem. 1978. aastal kandideeris Cheney Esindajatekotta Wyomingi esindajana ja v\xc3\xb5itis, teenides seal kuni 20. m\xc3\xa4rtsini 1989, kui president George H. W. Bush nimetas ta kaitseministri kohale, kus ta teenis kuni Bushi ametiaja l\xc3\xb5puni 1993. aastal._NEWLINE_Peale Bushi ametiaja l\xc3\xb5ppu lahkus Cheney ajutiselt poliitikast, aastatel 1995 kuni 2000 oli ta naftav\xc3\xa4ljade teenuste ettev\xc3\xb5tte Halliburtoni juhatuse esimees. Aastatel 2001\xe2\x80\x932009 oli ta Ameerika \xc3\x9chendriikide 46. asepresident._NEWLINE_25. m\xc3\xa4rtsil 2012 tehti talle s\xc3\xbcdamesiirdamine.'